ניזאר פארס

ניזאר פארס הוא מפקד מחוז צפון בכבאות והצלה לישראל בדרגת טפסר. פארס הוא קצין צה"ל במילואים בדרגת אלוף-משנה, שכיהן כמפקד עוצבת הגולן וסגן מפקד עוצבת הגליל.

ביוגרפיה
פארס גדל בחורפיש, התגייס לצה"ל ב-1985 ושירת כלוחם וקצין בגדוד חרב. שירת כקצין מבצעים באוגדת עזה וסגן מפקד חטיבת הערבה. באוגוסט 2000 מונה למפקד גדוד חרב. תחת פיקודו אוחד פלס"ר 244 לגדוד. בתקופת פיקודו פרצה האינתיפאדה השנייה והגדוד בפיקודו לחם בגזרת פיקוד הדרום בגזרת נחל עוז. בפרוץ המהומות נשלח פארס לפקד על מרחב צומת נצרים. על תפקודו זכה לצל"ש מאלוף הפיקוד דורון אלמוג והגדוד נבחר לגדוד המצטיין של פיקוד הדרום. שימש סגן מפקד חטיבת מנשה. בשנת 2004 מונה למפקד עוצבת הגולן ושירת בתפקיד עד 2007, כולל בתקופת מלחמת לבנון השנייה, בתקופתו כמפקד החטיבה היא קיבלה אחריות גם לגזרת החרמון שעד אז הייתה תחת פיקוד חטיבת החרמון. בתום התפקיד יצא לתקופת לימודים בת שנה באקדמיה הצבאית בצרפת. לאחר מכן שירת כסגן מפקד עוצבת הגליל.

לאחר שחרורו הצטרף לרשות הארצית לכבאות והצלה ושירת כסגן מפקד מחוז צפון בדרגת תת-טפסר. בדצמבר 2017 מונה למפקד המחוז בדרגת טפסר בכיר, והוא הדרוזי הראשון בדרגה זו.

בוגר תוכנית המנהיגות הבכירה של קרן וקסנר.

קישורים חיצוניים

ניר נוימן ואורי טל, אי אפשר להפתיע אותנו, במחנה, גיליון 43, 2007

הערות שוליים

מפקדי עוצבת הגולן
מעוטרי צל"ש אלוף
דרוזים ישראלים
כבאים ישראלים
חורפיש: אישים
קציני צה"ל בוגרי תוכנית המנהיגות הבכירה של קרן וקסנר
אלופי-משנה בצה"ל
ישראלים שנולדו במאה ה-20